

ΤΗΕΟΟΟΚΟδ ΜΟυί 
ϋΒΐβ: 201 3.07.08 ΛΓ 
ΕΕ5Τ 

Κθ35θη: 8 ί 9 Β 
(θγπΟθΟΟθιΙ) 

Ι_οθ3ΐίοη: ΑΙΙίθηΙ ΕΙΟηίΚο 

“ο _1 


Τγρθ9Γ3ϋθ _ 


24261 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1661 

4 Ιουλίου 2013 


ΑΠΟΦΑΣΕΙ Σ 

Αριθ. 3903 

Μεταβατικές ρυθμίσεις που αφορούν τα μητρώα εσω¬ 
τερικών/εξωτερικών μελών επιτροπών και διαδικα¬ 
σίες επιλογής/εξέλιξης/μονιμοποίησης Ε.Π., μέχρι τη 
θέσπιση του Οργανισμού του ΤΕΙ Θεσσαλίας. 

Η ΣΥΝΕΛΕΥΣΗ ΤΟΥ Τ.Ε.Ι. ΘΕΣΣΑΛΙΑΣ 
(Συνεδρίαση 1/13.6.2013, 5ο θέμα) 

Έχοντας υπόψη: 

1. Τις διατάξεις του Ν. 1404/1983 «Δομή και λειτουργία 
των Τ.Ε.Ι.» (ΦΕΚ 173/Α724.11.1983), όπως αυτός τροποποι¬ 
ήθηκε, συμπληρώθηκε και ισχύει. 

2. Τις διατάξεις του Ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (ΦΕΚ 195/ 
Α'/6.9.2011), όπως αυτός τροποποιήθηκε και ισχύει και 
ειδικότερα το άρθρο 18 «καθορισμός γνωστικού αντικει¬ 
μένου για εξέλιξη», το άρθρο 19 «μητρώα εκλεκτόρων και 
διαδικασίες εκλεκτορικών» και το άρθρο 78 «διαδικασίες 
αιτήσεων για εξέλιξη/μονιμοποίηση για τις διάφορες 
κατηγορίες εκπαιδευτικού προσωπικού». 

3. Την αριθ. 10058/10-11-2011 απόφαση, η οποία δημοσι- 
εύθηκε στο ΦΕΚ 2738/Β724-11-2011, «Διαδικασίες εκλογής 
και εξέλιξης Ε.Π. σύμφωνα με την παρ. 3 του άρθρου 
78 του Ν.4009/2011» (συνεδρίαση αριθ. 84/26-9-2011 της 
Συνέλευσης του Τ.Ε.Ι. Λάρισας). 

4. Την αριθ. 13/15.04.2013 (θέμα 2ο) Πράξη Συμβουλίου 
για το διορισμό του Προέδρου του Τ.Ε.Ι. Λάρισας, σύμ¬ 
φωνα με το Ν. 4009/2011 (ΦΕΚ 195/Υ.Θ.Δ.Δ./02.05.2013), 
όπως τροποποιήθηκε και ισχύει. 

5. Την αριθ. 71888/Ε5/28.05.2013 Διαπιστωτική Πράξη 
του Υπουργού Παιδείας και Θρησκευμάτων Πολιτισμού 
και Αθλητισμού (με ΑΔΑ ΒΕΧ49-8ΦΜ), με την οποία 
διαπιστώνεται ο διορισμός του Παναγιώτη Γούλα του 
Γεωργίου, Καθηγητή πρώτης βαθμίδας του Τ.Ε.Ι. Λάρι¬ 
σας, ως Προέδρου του Τ.Ε.Ι. Λάρισας. 

6. Την αριθ. 3319/29.5.2013 απόφαση του Προέδρου του 
ΤΕΙ με θέμα τον ορισμό Αναπληρωτών Προέδρου και 
ανάθεση αρμοδιοτήτων, καθώς και την αριθ. 14/5.6.2013 
απόφαση του Συμβουλίου του ΤΕΙ, με την οποία εγκρί- 
νεται η παραπάνω απόφαση. 

7. Το Π.Δ. 83/2013 «Μετονομασία του Τ.Ε.Ι. Λάρισας σε 
Τ.Ε.Ι. Θεσσαλίας - Μετονομασία Σχολής και Τμημάτων 


- Συγχώνευση Τμημάτων - Κατάργηση Παραρτημάτων 
και Τμημάτων - Συγκρότηση Σχολών του Τ.Ε.Ι. Θεσσα¬ 
λίας» (ΦΕΚ 123/Α703.06.2013), όπου ορίζεται η έναρξη 
λειτουργίας των νέων Τμημάτων από 1.9.2013. 

8. Την αριθ. 3641/10.06.2013 (ΑΔΑ:ΒΕΖΓ46914Κ-6ΥΘ) 
απόφαση συγκρότησης της Συνέλευσης του Τ.Ε.Ι. Θεσ¬ 
σαλίας. 

9. Την εισήγηση του Αναπλ. Προέδρου για τα Ακαδη¬ 
μαϊκά θέματα Χαρτώνα Χρυσάφη. 

10. Το γεγονός ότι δεν προκαλείται δαπάνη σε βάρος 
του προϋπολογισμού του ΤΕΙ Θεσσαλονίκης. 

11. Την αριθ. 1/13.06.2013 απόφαση της Συνέλευσης του 
Τ.Ε.Ι. Θεσσαλίας (5ο θέμα), αποφασίζουμε: 

Τις μεταβατικές ρυθμίσεις που αφορούν τα μητρώα 
εσωτερικών/εξωτερικών μελών επιτροπών και διαδικασί¬ 
ες επιλογής/εξέλιξης/μονιμοποίησης Ε.Π, μέχρι τη θέσπι¬ 
ση του Οργανισμού του ΤΕΙ Θεσσαλίας, ως ακολούθως: 

Α. ΜΗΤΡΩΑ ΕΣΩΤΕΡΙΚΩΝ/ ΕΞΩΤΕΡΙΚΩΝ ΜΕΛΩΝ ΕΠΙ¬ 
ΤΡΟΠΩΝ ΕΠΙΛΟΓΗΣ ΚΑΙ ΕΞΕΛΙΞΗΣ ΚΑΘΗΓΗΤΩΝ 

Α.1 Με απόφαση του Συμβουλίου κάθε Σχολής, ύστε¬ 
ρα από εισήγηση των Συνελεύσεων των Τμημάτων της 
Σχολής, καταρτίζεται το Μητρώο Εσωτερικών Μελών 
των Επιτροπών Επιλογής/Εξέλιξης Καθηγητών, μέχρι 30- 
9-2013, και το Μητρώο Εξωτερικών Μελών κάθε Σχολής, 
μέχρι 31-12-2013, κατά γνωστικό αντικείμενο. 

Α.2 Ο αριθμός των μελών του Εξωτερικού Μητρώου 
για κάθε γνωστικό αντικείμενο ορίζεται τουλάχιστον 
σε είκοσι (20). 

Β. ΜΟΝΙΜΟΠΟΙΗΣΗ - ΕΠΙΛΟΓΗ - ΕΞΕΛΙΞΗ ΚΑΘΗΓΗΤΩΝ 

Β.1 Η έναρξη της διαδικασίας για την εξέλιξη ή τη 
μονιμοποίηση μέλους ΕΠ γίνεται με αίτηση του ενδια¬ 
φερομένου προς το Τμήμα, συνοδευόμενη από βιογρα- 
φικό σημείωμα. Στην περίπτωση εξέλιξης, το μέλος ΕΠ 
προτείνει γνωστικό αντικείμενο εξέλιξης, ενδεχόμενα 
νέο. Η Συνέλευση του Τμήματος εισηγείται προς τη 
Σχολή αναλόγως, με τεκμηρίωση της εισήγησης η οποία 
λαμβάνει υπόψη της τις ανάγκες του Τμήματος και την 
εν γένει επιστημονική και ερευνητική δραστηριότητα 
του υποψηφίου, ιδιαίτερα της τελευταίας πενταετίας. 
Με απόφαση του Συμβουλίου της Σχολής καθορίζεται 
το γνωστικό αντικείμενο της θέσης, για την περίπτωση 
εξέλιξης, λαμβάνοντας υπόψη την αίτηση του ενδια¬ 
φερομένου, τις ανάγκες της Σχολής και την εν γένει 
επιστημονική και ερευνητική δραστηριότητα του υπο¬ 
ψηφίου, ιδιαίτερα της τελευταίας πενταετίας. 

Β.2 Η προκήρυξη της θέσης γίνεται από τον Πρόεδρο 
του ΤΕΙ και δημοσιεύεται στην Εφημερίδα της Κυβερ- 
νήσεως. 

Β.3 Μέσα σε δέκα ημέρες από τη γνωστοποίηση του 
αντίστοιχου ΦΕΚ, η προκήρυξη δημοσιεύεται, με τη φρο¬ 
ντίδα του Προέδρου του Τ.Ε.Ι., δύο τουλάχιστον φορές, 
με διαφορά δέκα τουλάχιστον ημέρες η μία δημοσίευση 
από την άλλη, σε δύο ημερήσιες εφημερίδες της Αθήνας 
και μία της Θεσσαλονίκης και σε μία ευρείας κυκλοφορί¬ 
ας της έδρας του Τ.Ε.Ι. Η προκήρυξη δημοσιεύεται στους 
ιστότοπους του ΤΕΙ Θεσσαλίας και του Τμήματος, γνω¬ 
στοποιείται σε επιστημονικά ή επαγγελματικά έντυπα, 
σε όλα τα Πανεπιστήμια και Τ.Ε.Ι. και σε αναγνωρισμένα 
ερευνητικά κέντρα της χώρας, καθώς και στο Υπουργείο 
Εξωτερικών για ενημέρωση των Ελλήνων επιστημόνων 
του εξωτερικού. 

Β.4 Μέσα σε αποκλειστική προθεσμία τριάντα ημε¬ 
ρών από την επομένη της ημερομηνίας της τελευταίας 
δημοσίευσης στον ημερήσιο τύπο, υποβάλλονται στη 
γραμματεία του Τμήματος οι αιτήσεις των υποψηφίων 
μαζί με όλα τα αναγκαία για την κρίση δικαιολογητικά. 
Τα δικαιολογητικά πρέπει να φέρουν αρίθμηση, να εί¬ 
ναι τοποθετημένα μέσα σε ειδικό φάκελο και να συνο¬ 
δεύονται από πλήρες βιογραφικό σημείωμα, συνοπτική 
ανάλυση του επιστημονικού έργου σε τρία αντίτυπα, 
καθώς και πίνακα των υποβαλλόμενων δικαιολογητικών. 
Τα δικαιολογητικά πρέπει να είναι θεωρημένα επίσημα 
από τις αρχές που τα εξέδωσαν. Το αυτό ισχύει και 
για τα ξενόγλωσσα δικαιολογητικά, τα οποία πρέπει 
να συνοδεύονται από νόμιμες μεταφράσεις. Οι τίτλοι 
σπουδών του εξωτερικού πρέπει να συνοδεύονται από 
πράξη ή βεβαίωση του οικείου οργάνου, με την οποία 
αναγνωρίζονται ως ισότιμοι και αντίστοιχοι προς τους 
τίτλους που απονέμονται από τα εκπαιδευτικά ιδρύματα 
της ημεδαπής. 

Β.5 Για το διορισμό ή την εξέλιξη στο ίδιο ή άλλο 
Τ.Ε.Ι. μέλους Ε.Π. που ήδη υπηρετεί, δεν απαιτείται εκ 
νέου υποβολή πρωτότυπων δικαιολογητικών και αρκεί 
η υποβολή επικυρωμένων από την αρμόδια υπηρεσία 
του Τ.Ε.Ι. αντιγράφων τους, τα οποία βρίσκονται στον 
υπηρεσιακό φάκελό του και υπεύθυνης δήλωσης, σύμ¬ 
φωνα με το νόμο, ότι το περιεχόμενό τους ισχύει και δε 
μεσολάβησε γεγονός που θα αποτελούσε λόγο εκπτώ- 
σεως από το λειτούργημα ή νόμιμο κώλυμα διορισμού. 
Συμπλήρωση των δικαιολογητικών της προκήρυξης μετά 
την κατάθεση και πρωτοκόλληση των αιτήσεων υποψη¬ 
φιότητας επιτρέπεται μόνο αν πρόκειται για διασαφη- 
νιστικά στοιχεία που ζητήθηκαν συμπληρωματικά από 
την οικεία επιτροπή επιλογής ή εξέλιξης και αφορούν 
σε δικαιολογητικά που κατατέθηκαν εμπρόθεσμα. 

Β.6 Η Συνέλευση Τμήματος συγκροτεί τις ειδικές 
7μελείς Επιτροπές επιλογής/εξέλιξης ή μονιμοποίησης 
καθηγητών με κλήρωση από τα Μητρώα Εσωτερικών 


και Εξωτερικών μελών του αντίστοιχου γνωστικού αντι¬ 
κείμενου, διατηρώντας το μέγιστο ή ελάχιστο καθορι¬ 
ζόμενο αριθμό κάθε κατηγορίας. Η διαδικασία επανα¬ 
λαμβάνεται αντίστοιχα και για τους αναπληρωτές των 
μελών της επιτροπής. 

Β.7 Η πρόταση του Τ μήματος για τη συγκρότηση της 
επιτροπής εκλογής/εξέλιξης υποβάλλεται στη Σχολή 
για την έκδοση σύμφωνης γνώμης του Συμβουλίου της 
Σχολής. Ο Διευθυντής της Σχολής, με συνακόλουθη 
αιτιολογημένη απόφασή του, ορίζει και δημοσιοποιεί 
τα κύρια και τα αναπληρωματικά μέλη της ειδικής 7με- 
λούς Επιτροπής (με τα βιογραφικά τους σημειώματα), 
μέσα σε δεκαπέντε ημέρες από τη δημοσίευση του ΦΕΚ 
προκήρυξης της θέσης. Η 7μελής επιτροπή συνεδριάζει 
ύστερα από πρόσκληση του Διευθυντή της Σχολής. 

Β.8 Για το χρονικό διάστημα έως την κατάρτιση των 
μητρώων αρμόδια για τον ορισμό των κύριων ή ανα¬ 
πληρωματικών μελών των επιτροπών επιλογής/εξέλιξης 
είναι η Συνέλευση του ΤΕΙ, μετά από τεκμηριωμένη πρό¬ 
ταση της αντίστοιχης Σχολής, η οποία λαμβάνει υπόψη 
της την πρόταση του Τ μήματος για τη συγκρότηση της 
επιτροπής επιλογής/εξέλιξης καθηγητών. Ειδικότερα, τα 
εξωτερικά μέλη, με τους αναπληρωτές τους, επιλέγο¬ 
νται από το Μητρώο Ανεξάρτητων Εμπειρογνωμόνων 
που τηρεί η Α.ΔΙ.Π., όπως προβλέπεται στην παρ. 2 του 
άρθρου 70 του νόμου 4009/2011, εφόσον υπάρχει αντί¬ 
στοιχο Μητρώο Εξωτερικών Μελών στην Α.ΔΙ.Π. για το 
γνωστικό αντικείμενο της θέσης, αλλιώς επιλέγονται 
από τον κατάλογο υπηρετούντων μελών ΔΕΠ/ΕΠ των 
ΑΕΙ που διατηρεί το Υπουργείο Παιδείας. 

Β.9 Η διαδικασία μονιμοποίησης, εκλογής ή εξέλιξης 
ολοκληρώνεται μέσα σε δύο μήνες από τον ορισμό της 
ειδικής 7μελούς επιτροπής. Η προθεσμία αυτή μπορεί 
να παραταθεί για εύλογο χρονικό διάστημα για την 
ολοκλήρωση των εργασιών της ειδικής 7μελούς επι¬ 
τροπής με απόφαση της Συνέλευσης του ΤΕΙ, μετά από 
αιτιολογημένο αίτημα του προέδρου της ειδικής Τρε¬ 
λούς επιτροπής. Οι υποψήφιοι είναι υποχρεωμένοι να 
καταθέσουν το βιογραφικό τους σημείωμα καθώς και 
υπόμνημα του επιστημονικού τους έργου στην Αγγλική, 
εφόσον τους ζητηθεί. Η απόφαση της επιτροπής επιλο¬ 
γής ή εξέλιξης συντάσσεται υποχρεωτικά στην Ελληνική 
γλώσσα με ευθύνη του Προέδρου της. 

Με την παρούσα απόφαση καταργείται η αριθ. 10058/ 
10-11-2011 (ΦΕΚ 2738/Β72011) απόφαση της Συνέλευσης 
του ΤΕΙ/Λ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Ιουνίου 2013 

Ο Πρόεδρος 
ΠΑΝΑΓΙΩΤΗΣ ΓΟΥΛΑΣ 

